stanford-oval/wikipedia huggingface dataset:
Rudolph Giuliani
New Yorkin pormestari ja presidenttiehdokkuus

Giuliani yritti ensi kertaa New Yorkin pormestariksi republikaanien ja liberaalien ehdokkaana 1989, mutta demokraattien David Dinkins voitti niukasti.lähde? Vuoden 1993 kampanjassaan hän keskittyi rikollisuuden ja verojen aisoissa pitämiseen ja voitti niukasti 53 367 äänellä saaden 49,25 % äänistä.
Giulianin nollatoleranssilinjan mukaan järjestäytyneen rikollisuuden lisäksi suhteellisen pienet rikkomukset, kuten punaisia päin käveleminen, metrossa pummilla matkustaminen, varomaton rullalautailu ja syljeksiminen, otettiin silmätikuiksi, ja niistä rangaistiin sakoilla. Rikosten määrä laskikin kansallisen tason alle.
Poliisin kovakourainen käsittely sai kuitenkin kaupunkilaiset kääntymään Giuliania vastaan. New Yorkissa oli tarkoitus järjestää esivaalit 11. syyskuuta, jossa republikaanien oli tarkoitus valita seuraajaehdokas Giulianille.
Giuliani sai näkyvän roolin syyskuun 11. päivän iskujen jälkeen, jolloin hän määrätietoisesti ohjasi kaupungin laitosten toimintaa ja tuhoutuneen infrastruktuurin uudelleenrakennusta ja antoi lausuntoja. Näistä ansioista Time-lehti nimitti hänet vuoden henkilöksi 2001 ja Britannian kuningatar Elisabet II löi hänet ritariksi helmikuussa 2002.
Kun Giulianin sallitut kolme kautta olivat tulossa täyteen, hän ilmoitti pyrkivänsä vuoden 2000 vaaleissa Yhdysvaltain senaattiin. Hän kuitenkin vetäytyi ehdokkuudesta eturauhassyövän ja toisen vaimonsa Donna Hanoverin kanssa läpikäymänsä sotkuisen avioeron vuoksi. New Yorkista valittiin tuolloin senaattiin uutena ehdokkaana Giuliania vastaan asettunut Hillary Rodham Clinton.
Giuliani lähti helmikuussa 2007 virallisesti mukaan vuoden 2008 presidentinvaaleihin. Giuliania pidettiin ajoittain republikaanien vahvimpana ehdokkaana, mutta hän jätti ensimmäiset esivaalit väliin ja osallistui vasta Floridan esivaaliin tammikuun lopussa, kun ehdokaskilpaa oli käyty kuukauden ajan. Floridassa Giuliani keräsi taakseen vain 15 prosenttia äänistä ja jäi kolmanneksi, minkä jälkeen hän ilmoitti vetäytyvänsä kilvasta ja tukevansa John McCainia. Giuliani oli myös yksi harvoista republikaanien esivaalien ehdokkaista, jotka avoimesti kannattivat oikeutta aborttiin.
Trumpin asianajaja

Giuliani ei ollut Donald Trumpin hyvä ystävä vielä 1990- ja 2000-luvuilla, mutta he tunsivat toisensa ja molemmat miehet osallistuivat toistensa kolmansiin häihin. Giuliani alkoi jo varhain tukea Trumpin presidentinvaalikampanjaa. Giuliani mm. piti Trumpia puolustavan puheen republikaanien puoluekokouksessa ja puolusti Trumpia ns. Grab 'em by the pussy -skandaalin yhteydessä samalla kun muut nimekkäät republikaanit tuomitsivat Trumpin. Kun Trump valittiin presidentiksi, Giulianista povattiin jopa ulkoministeriä Trumpin hallitukseen. Sittemmin hän kuitenkin nimitti Giulianin kyberturvallisuudesta vastaavaksi neuvonantajakseen.
Huhtikuussa 2018 Giulianista tuli Trumpin henkilökohtaisen lakitiimin jäsen.
Kesällä 2019 tuli esille, että hän oli sotkeutunut Trumpin Ukraina-skandaaliin.
Rikossyytteitä lakimieslupien menettäminen

Kesäkuussa 2021 New Yorkin osavaltio kielsi Giuliania harjoittamasta lakimiehen ammattia osavaltion alueella. Kyseessä oli kuritoimenpide, joka johtui Giulianin tekemistä perättömistä väitteistä koskien koskien vuoden 2020 presidentinvaaleja. New Yorkin valitustuomioistuin poisti Giulianin lakimiesluvan osavaltion alueella heinäkuussa 2024. Heinäkuussa 2021 myös Washington DC:n korkein oikeus poisti Giulianin valtuudet toimia lakimiehenä pääkaupungin alueella.
Vuoden 2020 presidentinvaalien jälkeen Giuliani alkoi myös levittämään perättömiä huhuja kahdesta Georgiassa toimineesta vaalivirkailijasta, jotka kertoivat, että he ja heidän perheensä ovat joutuneet pelkäämään henkensä puolesta Giulianin levittämien väitteiden takia. Joulukuussa 2023 Washington DC:ssä käsitellyn tapauksen jälkeen tuomari määräsi Giuliania maksamaan 146 miljoonan dollarin korvaukset. Giuliani sanoi, ettei kadu mitään. Hän kuitenkin hakeutui kuusi päivää myöhemmin henkilökohtaiseen konkurssiin. Konkurssista vastaava tuomari on kuitenkin sanonut, ettei konkurssiin hakeutuminen vapauta häntä vahingonkorvauksien maksuvelvollisuudesta.
Muita kohuja

Vuonna 2022 Giuliani osallistui The Masked Singer -laulukisaan, jossa hänen hahmonsa oli vieteriukko. Kun kävi ilmi, että kyseessä oli Giuliani, tuomareihin kuuluvat Ken Jeong ja Robin Thicke poistuivat näyttämöltä kesken lähetyksen.
Syyskuussa 2023 Giuliania aiemmin edustanut Davidoff Hutcher & Citron -asianajajatoimisto haastoi Giulianin oikeuteen maksamattomien laskujen, joiden arvo oli yli 1,3 miljoonaa dollaria, takia.
Lokakuussa 2023 Giuliani kertoi, että aikoo haastaa presidentti Joe Bidenin oikeuteen kunnianloukkauksesta, koska Biden oli kutsunut Giuliania Venäjän pelinappulaksi. Oikeus kuitenkin ilmoitti maaliskuussa 2024, ettei ota tapausta käsittelyyn.
Kunnianosoituksia

Brittiläisen imperiumin ritarikunta (Iso-Britannia, 2002)
Pyhien Mauritiuksen ja Lasaruksen ritarikunta (Savoijin kuningashuone, 2001)
Italian tasavallan ansioritarikunta (Italia, 2001)
Sankaruuden mitali (Tšekki, 2002)
Ellis Islandin kunniamitali (USA, 2001)
Aiheesta muualla

Kuvia tai muita tiedostoja aiheesta Rudolph Giuliani Wikimedia Commonsissa
Donald Rumsfeld ja Giuliani romahtaneen World Trade Centerin rauniolla 14. syyskuuta 2001.
Giuliani puhumassa San Diegon osavaltionyliopistolla elokuussa 2007.
Indelibly Stamped

| Indelibly Stamped Supertramp |
| --- | --- | --- |

Studioalbumin tiedot
 Julkaistu: 25. kesäkuuta 1971
 Tuottaja(t): Supertramp
 Tyylilaji: progressiivinen rock
 Kesto: 40.33
 Levy-yhtiö: A&M
Supertrampin muut julkaisut
| Supertramp (albumi) 1970 | Indelibly Stamped 1971 | Crime of the Century 1974 |
Indelibly Stamped on englantilaisen rock-yhtye Supertrampin toinen albumi, joka julkaistiin vuonna 1971. Albumi merkitsi dramaattista suunnanmuutosta suoraviivaisempaan rockmusiikkiin, ja hyväksymällä bändin omanlaiset nuotit, "Travelled" on ainoa kappale, joka muistuttaa heidän debyyttialbumiaan. Kuten yhtyeen debyyttialbumikin, tämä albumi oli kaupallinen epäonnistuminen julkaisun jälkeen, mutta myöhempinä vuosikymmeninä levy myi kultaa Ranskassa ja Kanadassa. Alkuperäisissä versioissa on värillinen kansikuva ja eri teksti yhtyeen nimeä ja albumin otsikkoa varten. Kansikuvassa on yläosattoman naisen tatuoitu vartalo ja käsivarret. Tämä on ensimmäinen Yhdysvalloissa julkaistu Supertramp-albumi. Kansi oli värillinen (vuonna 1971), mutta A&M liitti kaksi kultaista tähteä nännien päälle.
Kansikuva

Kannessa on yläosattoman naisen tatuoitu vartalo ja käsivarret. Tattoo News-lehden kirjoittaman Paul Saycen mukaan kuvan nainen oli Marion Hollier, jota tatuoitiin laajasti Les Skuse-tatuointistudiossa 1960-luvulla. The People-julkaisussa pian albumin julkaisun jälkeen julkaistussa artikkelissa myös Hollier yksilöidään malliksi ja toteaa, että hänelle maksettiin 45 puntaa työstä (vastaa 600 puntaa vuonna 2018).
Tausta

Roger Hodgson sanoi myöhemmin haastattelussa, että Indelibly Stamped oli "selviytymisalbumi laittaaksemme itsensä managerin hyviin kirjoihin. Albumille ei oltu kehitelty teemaa ja meitä odotti "kaatuminen"." Yhtyeen uudet jäsenet lyömäsoittaja Kevin Currie, basisti Frank Farrell sekä puhallinsoittaja Dave Winthrop palkattiin kaikki juuri ennen äänitysistuntoja.
Kappale "Times Have Changed" kehittyi kappaleesta "Times of Rain", joka kirjoitettiin Richard Palmer-Jamesin kanssa hänen ollessaan edelleen yhtyeessä. Rick Davies ja Roger Hodgson kirjoittivat kappaleeseen uudet sanat, nimeämällä sen nimellä "Times Have Changed".
Supertrampin ensimmäiset julkiset esiintymiset tapahtuivat P.N-klubille Münchenissä. Rick Davies kuvaili tuolloin esiintymistään "Rock 'n roll-esityksissä meillä oli tapana nostaa ihmisiä lavalle ja se oli vain kaaosta ylimääräisillä esiintymisnumeroilla, mutta sen takana olivat liha ja perunat. Enemmän tai vähemmän ihmisiä ei tule seuraavalle keikalle." Tämä oli viimeinen albumi, jossa Roger Hodgson soitti bassoa yhtyeessä hänen Supertramp-uralla.
Vastaanotto

Lyhyessä katsauksessa AllMusic kertoi, että "albumi oli parannus heidän debyyttialbumiinsa nähden, mutta he nauttivat silti liian paljon pitkistä instrumenttaalisista osista."
Kappaleet

Kaikki kappaleet ovat kirjoittaneet Rick Davies ja Roger Hodgson, ellei toisin mainita.
Kaikissa kappaleissa laulaa Rick Davies, ellei toisin mainita.
Kappaleet > A-puoli

Your Poppa Don't Mind – 2.58
Travelled – 4.15  (laulajana Hodgson)
Rosie Had Everything Planned – 3.01  (kirjoittanut Hodgson ja Frank Farrell) (laulajana Hodgson)
Remember – 4.00
Forever – 5.05
Kappaleet > B-puoli

Potter – 2.23  (laulajana Dave Winthrop)
Coming Home to See You – 4.39
Times Have Changed – 3.42
Friend in Need – 2.08
Aries – 7.25  (laulajana Hodgson)
Kokoonpano

Roger Hodgson - akustiset kitarat, soolokitarat, bassokitarat, sähkökitarat, laulu ja taustalaulu
Frank Farrell - bassokitara, piano, harmonikka, taustalaulu
Rick Davies - kosketinsoittimet (akustiset ja- Wurlitzer-pianot), Hammond-urut, laulu, huuliharppu
Kevin Currie - lyömäsoittimet, rummut
Dave Winthrop - huilut, saksofonit, laulu
Kokoonpano > Tuotanto

Supertramp - tuottaja
Bob Hall - insinööri
Arvostelut

Allmusic:
Ossi Ikonen

| Ossi Ikonen> Henkilötiedot |
| --- | --- |
Syntynyt: 4. maaliskuuta 1990 (ikä 34) Toivakka, Suomi
Kansalaisuus:   Suomi
Jääkiekkoilija
Lempinimi:  Iko
Pelipaikka:  puolustaja
Maila:  vasen
Pituus:  179 cm
Paino:  80 kg
Seura
Seura:  HPK
Sarja:  SM-liiga
Pelinumero:  37
Pelaajaura
Pääsarjaura:  2012–
Aik. seurat:  D Team/JYP-Akatemia (Mestis) JYP (SML) Beibarys Atıraw (Kazakstan) Irtyš Pavlodar (Kazakstan) KooKoo (Mestis) Hermes (Mestis) Pelicans (SML) SaiPa (SML)
Ossi Ikonen (s. 4. maaliskuuta 1990 Toivakka) on suomalainen jääkiekkopuolustaja, joka pelaa SM-liigajoukkue Hämeenlinnan Pallokerhossa.
Ura > Maajoukkueura

Ikonen on pelannut kolme nuorten ja neljä poikien maaottelua.
Myyrä (1. tuotantokausi)

| Myyrä (1>  tuotantokausi) |
| --- | --- |
 

 
Alkuperämaa:   Suomi
Esittäminen
Verkko:  MTV3 MTV Katsomo / C More
Ensimmäinen esitys:  1. tammikuuta 2019
Viimeinen esitys:  2. maaliskuuta 2019
Esitysten määrä:  10
Kaudet
 Seuraava → 2. tuotantokausi
Myyrän ensimmäinen tuotantokausi esitettiin MTV3 kanavalla alkuvuodesta 2019. Kauden juonsi Roope Salminen.
Kausi kuvattiin Meksikossa vuoden 2018 kesällä.
Kilpailijat

| Nimi | Ikä | Ammatti | Asuinpaikka | Sijoitus |
| --- | --- | --- | --- | --- |
| Olli Oksa | 51 | Avainasiakaspäällikkö | Vantaa | 1 |
| Pietari Oksa | 30 | Projektiassistentti | Helsinki | 2 |
| Lotta Bernitz | 22 | Lähihoitaja | Turku | 3 |
| Katriina Adele | 29 | Lentoemäntä | Helsinki | 4 |
| Juho Tanska | 38 | Ravintoloitsija | Porvoo | 5 |
| Pentti | 65 | Eläkeläinen | Inkoo | 6 |
| Irene Taurinen | 43 | Kuiskaaja | Helsinki | 7 |
| Matias Savo | 24 | Opiskelija | Tampere | 8 |
| Joonas Kiili | 30 | Ensihoitaja | Jyväskylä | 9 |
| Eerika Väisänen | 31 | Sosiaalialan ohjaaja | Pori | 10 |
| Tuija Pohjola | 29 | Psykologi | Espoo | Myyrä |
Jaksot

| Jakso | Nimi | Ensiesitys | Pudonnut kilpailija | Katsojamäärä1 | Muuta |
| --- | --- | --- | --- | --- | --- |
| 1 | Seikkailu Meksikossa alkaa! | 1. tammikuuta 2019 | Eerika | 535 000 |  |
| 2 | Huimia hetkiä Meksikon viidakossa | 5. tammikuuta 2019 | Joonas | 434 000 |  |
| 3 | Rallivisa | 12. tammikuuta 2019 | Matias | 389 000 |  |
| 4 | Jyrkänteitä ja piñatoja | 19. tammikuuta 2019 | Irene | 409 000 |  |
| 5 | Ryöstö | 26. tammikuuta 2019 | Pentti | 398 000 |  |
| 6 | Salaperäinen koodi | 2. helmikuuta 2019 | Juho | 297 000 |  |
| 7 | Jokiristeily | 9. helmikuuta 2019 | Katriina | 402 000 |  |
| 8 | Pommi tikittää | 16. helmikuuta 2019 | Ei pudonnutta | 306 000 |  |
| 9 | Lopullinen testi | 23. helmikuuta 2019 | Lotta | 361 000 |  |
| 10 | Kuka on Myyrä? | 2. maaliskuuta 2019 | Pietari | 337 000 | Myyräksi paljastui Tuija. Olli voitti 26 130 €. |

1 Keskikatsojamäärä ensiesityspäivänä televisiossa
Linnan tähdet

| Linnan tähdet |
| --- | --- |
Tyyli:  tositelevisio
Kestoaika:  45 min
Alkuperämaa:   Ruotsi
Verkko:  MTV3
Esitetty:  24. tammikuuta 2011 – 12. huhtikuuta 2012
Tuotantokausia:  2
Jaksoja:  16
Tuotanto
Tuotantoyhtiö(t):  Metronome Film & Television
Aiheesta muualla
Virallinen sivusto
Linnan tähdet on suomalainen tositelevisiosarja, joka alkoi MTV3:lla 24. tammikuuta 2011. Ohjelma perustuu ruotsalaiseen formaattiin Stjärnorna på slottet.
Ensimmäisellä kaudella kuusi julkisuudesta tuttua henkilöä matkustaa Barcelonan lähellä sijaitsevaan Sant Morin linnaan. Toisella kaudella mennään Italiaan Toscanan lähellä olevaan Castello di Pergolato -linnaan. ”Tähdet” viettävät linnassa viikon ylellisissä oloissa kameroiden seuratessa heidän eloaan. Jokainen tähti saa päättää yhden päivän ohjelmasta aktiviteeteista illalliseen.
Ensimmäinen tuotantokausi

| Jakso | Tähdet | Ensiesitys |
| --- | --- | --- |
| 1. | Kohti Linnaa | 24. tammikuuta 2011 |
| 2. | Arja Saijonmaa | 31. tammikuuta 2011 |
| 3. | Anna-Leena Härkönen | 7. helmikuuta 2011 |
| 4. | Juha Veijonen | 14. helmikuuta 2011 |
| 5. | Nipa Neumann | 21. helmikuuta 2011 |
| 6. | Anu Sinisalo | 28. helmikuuta 2011 |
| 7. | Danny | 7. maaliskuuta 2011 |
| 8. | Jäähyväiset linnalle ja lähtö kotiin | 14. maaliskuuta 2011 |
Toinen tuotantokausi

| Jakso | Tähdet | Ensiesitys |
| --- | --- | --- |
| 1. | Vieraita odotetaan saapuvaksi Firenzeen | 24. helmikuuta 2012 |
| 2. | Katariina Souri | 1. maaliskuuta 2012 |
| 3. | Jussi 69 | 8. maaliskuuta 2012 |
| 4. | Lenita Airisto | 15. maaliskuuta 2012 |
| 5. | Roman Schatz | 22. maaliskuuta 2012 |
| 6. | Pirkko Hämäläinen | 29. maaliskuuta 2012 |
| 7. | Eino Grön | 5. huhtikuuta 2012 |
| 8. | Viimeinen illallinen vie tähdet entistäkin syvemmälle | 12. huhtikuuta 2012 |
Aiheesta muualla

Ohjelman esittely MTV3:n sivuilla
Myyrä (2. tuotantokausi)

| Myyrä (2>  tuotantokausi) |
| --- | --- |
 

 
Alkuperämaa:   Suomi
Esittäminen
Verkko:  MTV3 MTV Katsomo / C More
Ensimmäinen esitys:  2. maaliskuuta 2021
Viimeinen esitys:  4. toukokuuta 2021
Esitysten määrä:  10
Kaudet
 ← Edellinen 1. tuotantokausi Seuraava → 3. tuotantokausi
Myyrän toinen tuotantokausi esitettiin MTV3-kanavalla alkuvuodesta 2021. Kauden juonsi Roope Salminen.
Kausi kuvattiin Latviassa vuonna 2020, koronaviruspandemian alkaessa.
Kilpailijat

| Nimi | Ikä | Ammatti | Asuinpaikka | Sijoitus |
| --- | --- | --- | --- | --- |
| Aino Sirje | 33 | Näyttelijä | Barcelona | 1 |
| Teemu Packalén | 33 | Vapaaottelija | Helsinki | 2 |
| Joona Puhakka | 23 | Mediapersoona | Helsinki | 3 |
| Ilari Johansson | 52 | Stand up-koomikko | Helsinki | 4 |
| Pippa Laukka | 51 | Hyvinvointialan ammattilainen | Helsinki | 5 |
| Mikko Penttilä | 34 | Näyttelijä | Helsinki | 6 |
| Noora Karma | 45 | Mentalisti, taikuri | Sipoo | 7 |
| Mira Luoti | 42 | Laulaja | Helsinki | 8 |
| Wallu Valpio | 47 | Muusikko, poliitikko | Jyväskylä | 9 |
| Mikko Kuoppala | 39 | Rap-artisti | Helsinki | Myyrä |
Jaksot

| Jakso | Nimi | Ensiesitys | Pudonnut kilpailija | Katsojamäärä1 | Muuta |
| --- | --- | --- | --- | --- | --- |
| 1 | Kylmä kyyti, kuuma vihje | 2. maaliskuuta 2021 | Ei pudonnutta | 432 000 |  |
| 2 | Outoa tyrimistä torilla | 9. maaliskuuta 2021 | Wallu | 416 000 |  |
| 3 | Nyt kaahataan | 16. maaliskuuta 2021 | Mira | 392 000 |  |
| 4 | Kourua alas | 23. maaliskuuta 2021 | Noora | 423 000 |  |
| 5 | Helikopteri vs. vankila | 30. maaliskuuta 2021 | Ei pudonnutta | 382 000 |  |
| 6 | Sano se kukkasin | 6. huhtikuuta 2021 | Mikko P. | 430 000 |  |
| 7 | Pelkkää kulissia | 13. huhtikuuta 2021 | Pippa | 429 000 |  |
| 8 | Peli kovenee | 20. huhtikuuta 2021 | Ilari | 467 000 |  |
| 9 | Ihmeelliset ihmissoihdut | 27. huhtikuuta 2021 | Joona | 424 000 |  |
| 10 | Voittaja ja Myyrä | 4. toukokuuta 2021 | Teemu | 489 000 | Myyräksi paljastui Mikko Kuoppala. Aino Sirje voitti 21 340 €. |
1 Keskikatsojamäärä ensiesityspäivänä televisiossa
Silkkitie (televisiosarja)

| Silkkitie> NHK特集 シルクロード  (osat 1–12) シルクロード第2部　ローマへの道  (osat 13–30) |
| --- | --- |
 Sarjan suomenkielinen tunnusteksti.
Tyyli:  dokumenttisarja
Kestoaika:  noin 50 minuuttia
Alkuperämaa:  Japani
Alkuperäiskieli:  japani
Verkko:  Japani: NHK Kiina: CCTV Suomi: Yle TV2, Yle Teema
Esitetty:  Japani: 7. huhtikuuta 1980 – syyskuu 1984
Jaksoja:  30 (Suomessa esitetty sarja)
Tunnuskappale:  The Silk Road
Tuotanto
Tuotantoyhtiö(t):  NHK, CCTV
Seuraaja:  Merten silkkitie
Aiheesta muualla
IMDb 
Silkkitie on japanilaisen televisioyhtiö NHK:n ja kiinalaisen China Central Televisionin yhteistyössä tekemä vuosien 1980–1984 välillä valmistunut dokumenttisarja. Sarja kertoo historiallisesta Silkkitiestä, ja tutustuttaa muun muassa reitin varrella olevien maiden historiaa, kulttuuria, uskontoa ja taidetta.
Sarjan sisältö

Alkuperäiseen Japanin televisiossa vuosina 1980–1981 esitettyyn sarjaan "NHK特集 シルクロード" tehtiin 12 osaa. Sarjan suosion myötä siihen tehtiin 18-osainen jatkosarja nimeltä "シルクロード第2部　ローマへの道" vuosina 1983–1984. Suomen televisiossa esitetty dokumenttisarja koostuu kokonaisuudessaan näistä kahdesta dokumenttisarjasta. Sarjan osat 1–12 esittelevät silkkitietä Chang'anista (nykyisin Xi’an) Pamirin huipuille Pakistanin rajalle ja entisen Neuvostoliiton kanssa, ja osat 13–30 silkkitietä Kiinan ulkopuolella muun muassa Intian niemimaalla ja muualla Keski- ja Länsi-Aasiassa, päättyen lopulta Italian pääkaupunkiin Roomaan. Dokumentissa heijastui myös Keski- ja Länsi-Aasian alueiden tuolloin vallineet kansainväliset jännitteet, jotka johtivat Neuvostoliiton ja Afganistanin sotaan sekä Irakin–Iranin sotaan.
Sarjaan tehdyn musiikin on säveltänyt japanilainen Kitarō.
Sarjan suunnittelu

Syyskuussa 1972 Japanin pääministeri Kakuei Tanaka vieraili Pekingissä. Vierailun yhteydessä Kiina ja Japani solmivat diplomaattiset suhteet. NHK:n ohjaaja oli Pekingissä televisioimassa vierailua. Kiinan pääministeri Zhou Enlai kutsui toimittajat suureen kansanpalatsiin, jossa pitämässään puheessa pääministeri pyysi toimittajia esittelemään Kiinaa muulle maailmalle. NHK:n ohjaaja sai idean sarjasta, joka esittelisi Han- ja Tang-dynastioiden aikaista Silkkitietä, jonka kautta Kiina sai paljon kulttuurivaikutteita. NHK:n johto innostui ideasta. Silkkitien alueelle oli kuitenkin vaikea saada kuvauslupia. Kuvausluvista neuvoteltiin eri yhteyksissä. Kiinan pääministerin Deng Xiaopingin vierailun yhteydessä lokakuussa 1978 sarjan ohjaaja pääsi esittämään NHK:n pyynnön kuvausluvasta pääministerin sihteerille. Kuvauslupa Silkkitien alueelle saatiin uudenvuodenaattona 1978.
Sarja Suomessa

Suomessa alkuperäinen ensimmäinen 12-osainen dokumenttisarja ensiesitettiin Yle TV2-kanavalla vuonna 1984. 18-osaisen jatkosarjan ensiesitys lähetettiin vuosina 1985–1986. Vuosina 1987–1988 esitettin ensimmäisen kerran uusintana ensimmäinen 12-osainen sarja, ja vuonna 1989 18-osainen jatkosarja. Seuraavan kerran molemmat sarjat esitettiin uusintana samana 30-osaisena ohjelmakokonaisuutena vuosina 1996–1997 (Yle TV2), 2009 (Yle Teema) ja 2011 (Yle Teema). Sarjan suomenkielisenä kertojana toimii Lars Svedberg.
Jostedalin kirkko

| Jostedalin kirkko Jostedal kyrkje |
| --- | --- |
 Kirkko vuonna 1926.
Sijainti:  Luster, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1660
Materiaali:  puu
Istumapaikkoja:  120
Lisää rakennusartikkeleitaArkkitehtuurin teemasivulla
Jostedalin kirkko (norj. Jostedal kyrkje) on Lusterin kunnassa Norjassa sijaitseva puinen pitkäkirkko vuodelta 1660.
Aiheesta muualla

Kuvia tai muita tiedostoja aiheesta Jostedalin kirkko Wikimedia Commonsissa
Naiskonstaapeli 56

| Naiskonstaapeli 56> WPC 56 |
| --- | --- |

Tyyli:  draama
Kestoaika:  45 min
Pääosissa:   Jennie Jacques  Claudia Jessie  John Light  Charles De’Ath  Gerard Horan  Kieran Bew  Chris Overton  Mark Healy  Ben Turner  James Barriscale  Rachel Leskovac 
Alkuperämaa:  Iso-Britannia
Verkko:   BBC  Yle TV1
Tuotantokausia:  3
Jaksoja:  15
Ikäraja:  
Tuotanto
Tuottaja(t):  Hannah Shields Ben Smith Julia Jones
Vastaava(t) tuottaja(t):  Hannah Shields
Ohjaaja(t):  John Cannon Julia Crapsie Sion Clarke
Aiheesta muualla
IMDb
Naiskonstaapeli 56 (engl. WPC 56) on John Cannonin (pääohjaaja) ohjaama brittiläinen draamasarja, jossa kerrotaan konstaapeli Gina Dawsonin (Jennie Jacques) elämästä piirinsä ensimmäisenä naiskonstaapelina 1950-luvulla. Kolmannella kaudella sarjaan tulee uusi naiskonstaapeli, Annie Taylor (Claudia Jessie) nimeltään. Sarjassa on kuvattu komediallisesti muiden poliisien suhtautumisesta naiskonstaapeliin. Ainoastaan kolme hahmoa ovat koko sarjan mukana, ylikonstaapeli Sidney Fenton (Charles De’Ath), apulaispoliisipäällikkö Coulson (John Bowler) ja pikkurikollinen Linus Brody (Tim Plester). Yle TV1 aloitti sarjan näyttämisen 28. syyskuuta 2015 klo 17.10.
Juoni > Ensimmäinen kausi

Sarja alkaa siitä, että konstaapeli Gina Dawson saapuu juuri poliisiksi valmistuneena piirinsä ensimmäiseksi naiskonstaapeliksi. Dawson saa suurta paheksuntaa kolegoiltaan ja kylän asukkailta. Erityisesti Dawsonilla on huonot välit väkivaltaiseen ja juopottelevaan ylikonstaapeli Fentoniin. Rikoskomisario Burns puolestaan kiinnostuu nuoresta naispoliisista. Ensimmäisellä kaudella poliisit selvittävät mm. puistoraiskauksia ja William Parkleyn murhaa.
Juoni > Toinen kausi

Toisella kaudella sarjan näyttelijä kaarti muuttuu radikaalisti, mm. ylikomisario Nelson ja rikoskomisario Burns lähtevät pois sarjasta. Poliisit tutkivat toisella kaudella mm. Kaupunginvaltuutetun murhaa ja siihen liittyvää koruptiota. Muita kantavia teemoja ovat mm. apulaispoliisipäällikön Dawsoniin kohdistuvat raiskausyritykset, uuden ylikomisarion homoseksuaalisuus, jota hän salailee ja ylikonstaapeli Fentonin käynnit bordellissa, joka liittyy valtuutetun murhaan ja korruptiotapaukseen.
Juoni > Kolmas kausi

Apulaispoliisipäällikkö Coulsonin hankittua siirron konstaapeli Dawsonille, kun tämä syytti häntä raiskauksen yrityksestä, Brinfordin poliisi asemalle saapuu uusi naiskonstaapeli Annie Taylor. Poliisit tutkivat 3. kaudella mm. puolustusvoimien entisen kenraalin murhaa.
Näyttelijät

| 0 | 1 | 2 |
| --- | --- | --- |
|  Jennie Jacques  | … |  konstaapeli Gina Dawson (kaudet 1-2)   |
|  Claudia Jessie  | … |  konstaapeli Annie Taylor (3.kausi)   |
|  Charles De’Ath  | … |  ylikonstaapeli Sidney Fenton   |
|  John Light  | … |  ylikomisario Roger Nelson (1.kausi)   |
|  Kieran Bew  | … |  rikoskomisario Jack Burns (1.kausi)   |
|  Chris Overton  | … |  konstaapeli Eddie Coulson (1.kausi)   |
|  Gerard Horan  | … |  ylikonstaapeli Peter Pratt(1.kausi)   |
|  Justine Michelle Cain  | … |  Cathy Sinclair (1.kausi)   |
|  John Bowler  | … |  apulaispoliisipäällikkö Coulson   |
|  Tim Plester  | … |  Linus Brody   |
|  Mark Healy  | … |  ylikomisario Briggs (kaudet 2-3)   |
|  James Barriscale  | … |  ylikonstaapeli John Swift (kaudet 2-3)   |
|  Liam Jeavons  | … |  konstaapeli Tommy Perkins (kaudet 2-3)   |
|  Ben Turner  | … |  rikoskomisario Max Harper (kausi 2)   |
|  Rachel Leskovac  | … |  Susie Nightingale (kaudet 2-3)   |
|  Oliver Rix  | … |  rikoskomisario Harry Sawyer (3.kausi)   |
Katsojaluvut

| Kausi | Esityspäivä | Kauden katsotuimman jakson tavoittavuus | Kauden katsotuimman jakson keskikatsojamäärä esityspäivänä |
| --- | --- | --- | --- |
| 1. | 2. lokakuuta 2015 | 699 000  | 446 000  |
| 2. | 9. lokakuuta 2015 | 605 000  | 424 000  |
| 3. | 13. lokakuuta | 643 000  | 424 000  |
Keskikatsojamäärä = Katsojien määrän keskiarvo koko ohjelman keston ajalta.
Tavoittavuus = Tavoittavuudella tarkoitetaan ohjelmaa vähintään 3 minuuttia yhtäjaksoisesti katselleiden henkilöiden lukumäärää.